Félix Edouard Émile Borel
Store norske leksikon,Realfag,Matematikk,Matematikkens grunnlag og historie,Biografier innen matematikk
Félix Edouard Émile Borel var en fransk matematiker og politiker. Han var professor ved universitetet i Lille fra 1893 til 1897, ved École Normale fra 1897 til 1903 og fra 1903 til 1941 ved Faculté des Sciences i Paris.
Borels matematiske arbeider er av betydelig omfang og inneholder verdifulle bidrag særlig innen funksjonsteori og sannsynlighetsregning. Hans innflytelsesrike målteori (1898) bygget på George Cantors mengdelære og ble senere videreutviklet av Henri Lebesgue. I 1909 beviste Borel en av de første store talls sterke lov.I 1929 ble det åpnet et matematisk institutt ved Sorbonne som ble oppkalt etter Henri Poincaré. Borel hadde framforhandlet dette med den amerikanske Rockefeller-stiftelsen.Som politiker var Borel leder for det republikansk-sosialistiske partiet og deputert i flere perioder mellom 1924 og 1936. I 1925 var Borel marineminister i Paul Painlevés regjering. Les mer i Store norske leksikon matematikk Eksterne lenker Émile Borel på MacTutor History of Mathematics archive